


MINISTERSTVO ŠKOLSTVA, VÝSKUMU, VÝVOJA A MLÁDEŽE SLOVENSKEJ REPUBLIKY VYHLASUJE





V Ý Z V U


NA PREDKLADANIE ŽIADOSTÍ O ZAPOJENIE SA DO NÁRODNÉHO PROJEKTU 
„PRIMUS – podpora a rozvoj intelektu mládeže a jej univerzálnych schopností“



Kód výzvy: 
MŠVVaM SR-NP-E0520-01-2026 

V Ý Z V A

na predkladanie žiadostí o zapojenie sa do národného projektu 
PRIMUS – podpora a rozvoj intelektu mládeže a jej univerzálnych schopností 


	Kód výzvy
	MŠVVaM SR-NP-E0520-01-2026

	Zdroj pomoci:
	Program Slovensko, národný projekt „PRIMUS – podpora a rozvoj intelektu mládeže a jej univerzálnych schopností“ (ďalej len „Národný projekt“ alebo „NP PRIMUS“).

	Účel výzvy
	Výzva je zameraná na výber užívateľa[footnoteRef:1], ktorý zabezpečí pre žiakov s intelektovým nadaním a talentovanej mládeži vytvorenie podmienok na rozvoj mäkkých zručností, komunitných a sociálnych väzieb prostredníctvom neformálneho vzdelávania a informálneho učenia sa v zmysle podaktivity č. 5 schváleného zámeru NP PRIMUS. [1:  Užívateľom je podľa § 3 písm. u) zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov (ďalej len „zákon o príspevkoch z fondov EÚ“) osoba, ktorej prijímateľ poskytuje finančné prostriedky z príspevku v súlade so zmluvou alebo iným obdobným právnym vzťahom medzi prijímateľom a užívateľom.] 


	Vyhlasovateľ výzvy
	Ministerstvo školstva, výskumu, vývoja a mládeže Slovenskej republiky (ďalej len „MŠVVaM SR“)
Útvar podpory žiakov s intelektovým nadaním, Kancelária štátneho tajomníka II
Černyševského 50
851 01 Bratislava

	Kontaktné údaje vyhlasovateľa výzvy pre poskytovanie informácií k výzve
	Tel. kontakt: +421 2 59 374 747
E-mail kontakt: podporanadania@minedu.sk

	Celková alokácia
výzvy (ESF+ a ŠR):
	 358 000,00 EUR

	Zdroj ESF+
	 304 300,00 EUR

	Schéma štátnej pomoci / Schéma pomoci de minimis
	Neuplatňuje sa 

	

	1.  Typ a trvanie výzvy

	Dátum
zverejnenia výzvy
	15.07.2026

	Časový harmonogram predkladania žiadostí o zapojenia sa do Národného projektu
	Časové obdobie, počas ktorého je možné predkladať žiadosti o zapojenie sa 
do Národného projektu (ďalej len „ŽoZNP“): 
od 15.07.2026 do 07.08.2026



	Dátum uzavretia výzvy
	07.08.2026
Výzva bude uzavretá v prípade, ak existuje predpoklad[footnoteRef:2] vyčerpania finančných prostriedkov určených na vyčerpanie vo výzve.  [2:  Predpokladom vyčerpania finančných prostriedkov určených na vyčerpanie vo výzve sa rozumie situácia, kedy vzhľadom na objem predložených ŽoZNP a výšku finančných prostriedkov určených na vyčerpanie vo výzve existuje predpoklad, že z dôvodu nedostatku finančných prostriedkov určených na vyčerpanie vo výzve nebude možné v konaní o ŽoZNP v rámci príslušného hodnotiaceho kola schváliť všetky ŽoZNP, na základe čoho vyhlasovateľ výzvy vydá oznámenie o neschválení ŽoZNP z dôvodu nedostatku finančných prostriedkov určených na vyčerpanie vo výzve.] 

Vyhlasovateľ môže výzvu uzavrieť aj na základe odôvodneného rozhodnutia vyhlasovateľa výzvy z dôvodu:
· zabezpečenia efektívnej implementácie národného projektu PRIMUS – podpora a rozvoj intelektu mládeže a jej univerzálnych schopností;
· nedostatočného dopytu zo strany oprávnených žiadateľov;
· z iných odôvodnených skutočností.

Skutočný dátum uzavretia výzvy bude zverejnený na webovom sídle vyhlasovateľa výzvy minimálne 5 pracovných dní pred skutočným dátumom uzavretia výzvy.

Aktualizácia dátumu uzavretia výzvy sa nepovažuje za zmenu výzvy, ale predstavuje zmenu formálnych náležitostí výzvy. Prípadná zmena dátumu uzavretia výzvy bude spolu so zdôvodnením tejto zmeny zverejnená na webovej stránke www.minedu.sk.


	2.  Miesto a spôsob predloženia ŽoZNP

	Žiadateľ o zapojenie sa do Národného projektu (ďalej len „žiadateľ“) je oprávnený predložiť jednu samostatnú ŽoZNP.
Žiadateľ vypracuje formulár ŽoZNP (formulár je súčasťou prílohy č. 1 výzvy) spolu s povinnými prílohami (povinné prílohy sú súčasťou prílohy č. 1 výzvy) v slovenskom jazyku v súlade s inštrukciami uvedenými priamo vo formulári ŽoZNP a v prílohe č. 2 výzvy – Zoznam a popis dokumentácie ŽoZNP.

Žiadateľ predkladá vyplnený formulár ŽoZNP spolu so všetkými povinnými prílohami v písomnej
forme, a to:
· v listinnej podobe prostredníctvom prepravnej (doručovacej) služby na adresu uvedenú vo výzve v časti „Vyhlasovateľ výzvy“ alebo
· v listinnej podobe osobne do podateľne vyhlasovateľa výzvy v pracovných dňoch podľa otváracích hodín podateľne zverejnených na odkaze https://www.minedu.sk/kontakty/ alebo
· v elektronickej podobe prostredníctvom elektronickej schránky vyhlasovateľa výzvy cez službu
„Všeobecná agenda“
· Identifikácia elektronickej schránky:
MŠVVaM SR, IČO: 00 164 381, číslo schránky: E0005579900.
za účelom upresnenia je potrebné na konci predmetu elektronickej správy doplniť pomlčku a „E0520“;

Predložený formulár ŽoZNP v listinnej podobe musí byť v origináli, opečiatkovaný (v prípade, ak žiadateľ má povinnosť používať pečiatku) a podpísaný vlastnoručným podpisom osoby oprávnenej konať v mene žiadateľa.
Predložený formulár ŽoZNP v elektronickej podobe musí byť podpísaný kvalifikovaným elektronickým podpisom alebo kvalifikovaným elektronickým podpisom s mandátnym certifikátom osoby oprávnenej konať v mene žiadateľa.
Povinné prílohy predkladá žiadateľ v požadovanom formáte .pdf alebo .xlsx.

V prípade povinných príloh, pri ktorých sa vyžaduje podpis osoby oprávnenej konať v mene žiadateľa, je žiadateľ povinný predložiť prílohu:
· vo formáte čitateľného skenu podpísaného (osobou oprávnenou konať v mene žiadateľa) listinného dokladu alebo
· podpísanú kvalifikovaným elektronickým podpisom alebo kvalifikovaným elektronickým podpisom s mandátnym certifikátom osoby oprávnenej konať v mene žiadateľa.
V situácii, keď žiadateľ predloží formulár ŽoZNP cez e-schránku, pričom niektoré prílohy ŽoZNP predkladá listinne, je potrebné, aby predmetné prílohy predkladané listinne žiadateľ identifikoval vo formulári ŽoZNP.

Pri listinnom predkladaní ŽoZNP predkladá žiadateľ formulár ŽoZNP a/alebo prílohy ŽoZNP v pevnom,
uzatvorenom a neprehľadnom obale, pričom na obale sa nachádzajú informácie týkajúce sa kódu 
a názvu výzvy, názov žiadateľa a nápis „NEOTVÁRAŤ“. V prípade predloženia formulára ŽoZNP a/alebo príloh ŽoZNP prepravnou spoločnosťou je rozhodujúci termín odovzdania listinnej podoby formulára ŽoZNP a/alebo príloh ŽoZNP na prepravu. Dokladom o odovzdaní formulára ŽoZNP a/alebo príloh ŽoZNP na prepravu je označenie dátumu podania na obale zásielky.

Žiadateľ musí predložiť ŽoZNP riadne a včas.
ŽoZNP je vyplnená riadne, ak sú po formálnej stránke správne vyplnené všetky náležitosti ŽoZNP spolu so všetkými jej prílohami. ŽoZNP je predložená riadne, ak je odoslaná v súlade s podmienkami doručenia určenými výzvou a zároveň je vyplnená v slovenskom jazyku a formulár ŽoZNP je riadne podpísaný osobou oprávnenou konať v mene žiadateľa.
ŽoZNP je predložená včas, ak je formulár ŽoZNP do termínu uzavretia výzvy:
· odoslaný do elektronickej schránky vyhlasovateľa výzvy
alebo
· v listinnej podobe doručený na adresu vyhlasovateľa výzvy uvedenú vo výzve.

V prípade osobného doručenia je rozhodujúci termín fyzického doručenia formuláru ŽoZNP, pričom v takom prípade je nevyhnutné formulár ŽoZNP doručiť najneskôr v deň uzavretia výzvy. Možnosť osobného doručenia je obmedzená pracovným časom otvorenia podateľne vyhlasovateľa výzvy.

V prípade doručenia prepravnou spoločnosťou (poštou alebo kuriérskou službou) je rozhodujúci termín odovzdania listinnej podoby formuláru ŽoNFP na prepravu, pričom tento termín nesmie byť neskorší ako termín uzavretia výzvy.


	[bookmark: _bookmark1]3.  Spôsob financovania

	Poskytovanie podpory na vytvorenie podmienok rozvoja kompetencií žiakov s intelektovým nadaním prostredníctvom neformálneho vzdelávania dennou alebo pobytovou formou, akými sú sieťovacie aktivity, workshopy alebo aktivity zamerané na prepájanie účastníkov sa realizuje nenávratnou formou podpory po nadobudnutí účinnosti Zmluvy o spolupráci.
Intenzita pomoci pre oprávnených žiadateľov predstavuje 100 % oprávnených výdavkov.

Spôsob financovania projektu: zálohová platba/refundácia/kombinácia.









	4.  Podmienky pre zapojenie sa do Národného projektu

	Podmienky pre zapojenie sa do Národného projektu predstavujú súbor podmienok, ktoré musí žiadateľ splniť na to, aby mohol vyhlasovateľ výzvy posúdiť relevantnosť ŽoZNP a aby ŽoZNP mohla byť schválená.
Pri overovaní splnenia podmienok prostredníctvom verejne dostupných registrov alebo prostredníctvom informačného systému verejnej správy OverSi, vyhlasovateľ vyzve žiadateľa na doplnenie ŽoZNP a preukázanie splnenia podmienky prostredníctvom predloženia relevantného potvrdenia/dokladu o jej splnení v prípadoch:
· ak sa týmto overením nevie overiť splnenie podmienky;
· ak sa týmto overením zistí nesplnenie podmienky;
· ak má vyhlasovateľ akúkoľvek pochybnosť o splnení podmienky.
V nasledujúcej časti výzvy je uvedené znenie podmienok a ich stručný popis, forma preukázania splnenia podmienok zo strany žiadateľa, spôsob overenia splnenia podmienok zo strany vyhlasovateľa
a ukončenie ich uplatniteľnosti.

	1. Podmienka oprávnenosti žiadateľa
	Oprávneným žiadateľom je žiadateľ, ktorý spĺňa požiadavky na právnu formu žiadateľa, podmienky registrácie a skúseností.

A. Právna forma žiadateľa

a) príspevkové a rozpočtové organizácie zriadené podľa zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov na plnenie úloh štátu, obce alebo vyššieho územného celku, ktorých zriaďovateľom je orgán štátnej správy, vyšší územný celok alebo obec, a ktoré majú vo svojom predmete činnosti oblasť výchovy a/alebo vzdelávania,
b) nadácie v zmysle zákona č. 34/2002 Z. z. o nadáciách a o zmene Občianskeho zákonníka v znení neskorších predpisov, ktoré majú v nadačnej listine stanovený účel v zmysle § 2 ods. 3  podporujúci rozvoj vedy a vzdelania, 
c) nezisková organizácia poskytujúca všeobecne prospešné služby podľa zákona č. 213/1997 Z. z. o neziskových organizáciách poskytujúcich všeobecne prospešné služby, v znení neskorších predpisov, ktorá má v zakladacej listine alebo v štatúte zakotvené všeobecne prospešné služby v zmysle § 2 ods. 2 písm. e) vzdelávanie, výchovu a rozvoj telesnej kultúry,
d) organizácia s medzinárodným prvkom podľa zákona č 116/1985 Zb. o podmienkach činnosti organizácií s medzinárodným prvkom v Slovenskej republike v znení neskorších predpisov, ktorých predmetom činnosti je vzdelávanie, 
e) záujmové združenie právnických osôb zriadené podľa zákona č. 40/1964 Zb. Občiansky zákonník podľa § 20f) a nasl., ktoré majú vo svojich stanovách určené aktivity v oblasti mimoškolskej vzdelávacej činnosti, podpory detí a mládeže, výskum a vývoj v oblasti technických a spoločenských vied, motivácia a získavanie mladých ľudí pre štúdium,
f) združenia podľa zákona č. 83/1990 Zb. o združovaní občanov v znení neskorších predpisov, ktoré vo svojich stanovách majú činnosti podporujúce výchovu, vzdelávanie mládeže a vytváranie pobytových, kultúrnych, charitatívnych a osvetových podujatí pre mládež bez rozdielu rasy, národnosti a vyznania a vedenie mládeže k plnohodnotnému spôsobu života, činnosti zamerané na vzdelávanie a výchovu,
g) účelové zariadenia cirkvi podľa zákona č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov, ktorej predmet činnosti je zameraný na podporu vzdelávania.

B. Podmienka registrácie a skúsenosti

Žiadateľ je zaregistrovaný aspoň 12 mesiacov v príslušnom registri organizácií k 1.5.2026 
a zároveň
preukázal minimálne 12 mesiacov skúsenosti (kumulatívne) s realizáciou aktivít v oblasti vzdelávania, výchovy, alebo psychológie a/alebo mimoškolskej činnosti v súlade so zameraním aktivít projektu najmä pre intelektovo nadaných účastníkov.

Forma preukázania zo strany žiadateľa
· Formulár ŽoZNP, časť 1. Identifikácia žiadateľa, 2. Komunikácia vo veci žiadosti (ak relevantné) a 4.2.1 Popis podmienky registrácie 
a skúseností  
· Príloha č. 1 ŽoZNP – Plnomocenstvo (ak relevantné)
· Príloha č. 3 ŽoZNP – Doklady k predmetu činnosti žiadateľa (ak relevantné)
· Príloha č. 8 ŽoZNP – Referencie preukazujúce skúsenosti s realizáciou aktivít (ak relevantné)

Spôsob overenia
· Formulár ŽoZNP, časť 1. Identifikácia žiadateľa 2. Komunikácia vo veci žiadosti (ak relevantné) a 4.2.1 Popis podmienky registrácie a skúseností  
· Príloha č. 1 ŽoZNP – Plnomocenstvo (ak relevantné)
· Príloha č. 3 ŽoZNP – Doklady k predmetu činnosti žiadateľa (ak relevantné)
· Príloha č. 8 ŽoZNP – Referencie preukazujúce skúsenosti s realizáciou aktivít (ak relevantné)
· overenie priamo prostredníctvom verejne dostupných registrov, napr. https://rpo.statistics.sk/new/, https://ives.minv.sk/rmno, http://www.culture.gov.sk/posobnost-ministerstva/cirkvi-a-nabozenske-spolocnosti-/evidencia-cirkevnych-pravnickych-osob-1a0.html. 

Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia trvania
Zmluvy o spolupráci.

Jeden žiadateľ je oprávnený predložiť jednu ŽoZNP v rámci výzvy na predkladanie žiadostí o zapojenie sa do národného projektu.



	2. Podmienka, že žiadateľ nie je evidovaný v Systéme včasného odhaľovania rizika a vylúčenia (EDES)
ako vylúčená osoba
alebo subjekt
	Žiadateľ nie je evidovaný v Systéme včasného odhaľovania rizika a vylúčenia (EDES) ako vylúčená osoba alebo subjekt.[footnoteRef:3] [3:  V zmysle článku 137 nariadenia Európskeho parlamentu a Rady (EÚ, Euratom) 2024/2509 z 23. septembra 2024 o rozpočtových pravidlách, ktoré sa vzťahujú na všeobecný rozpočet Únie] 

Upozorňujeme žiadateľov na povinnosť oboznámiť sa so znením dokumentu Informácia pre žiadateľov o nenávratný finančný príspevok, resp. o príspevok zverejneným na webovej stránke: https://www.olaf.vlada.gov.sk/system- vcasneho-odhalovania-rizika-a-vylucenia-edes/
Forma preukázania zo strany žiadateľa
· Formulár ŽoZNP, časť 10. Čestné vyhlásenie

Spôsob overenia
· Formulár ŽoZNP časť 10. Čestné vyhlásenie
· overuje sa prostredníctvom informácií uvedených v Systéme včasného odhaľovania rizika a vylúčenia (EDES) a to v jeho neverejnej časti dostupnej na webovom sídle:
https://ec.europa.eu/budget/edes/index_en.cfm

Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia konania ŽoZNP.


	3. Podmienka, že voči žiadateľovi nie je vyhlásený konkurz ani povolená
reštrukturalizácia[footnoteRef:4] a [4:  Podmienka sa vzťahuje aj na konania začaté a neukončené podľa zákona č. 328/1991 Zb. o konkurze a vyrovnaní v znení neskorších predpisov, ktorý bol účinný pred zákonom č. 7/2005 Z. z. o konkurze a reštrukturalizácii v znení neskorších predpisov.] 

nie je v likvidácii.
	Voči žiadateľovi nesmie byť vyhlásený konkurz ani povolená reštrukturalizácia a nesmie byť v likvidácii. Zastavenie konkurzného konania pre nedostatok majetku žiadateľa alebo zrušenie konkurzu pre nedostatok majetku žiadateľa predstavuje nesplnenie predmetnej podmienky.

Podmienka sa nevzťahuje na subjekty podľa § 2 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov (ďalej aj „zákon o konkurze a reštrukturalizácii“).
Podmienka sa nevzťahuje na subjekt, ktorým je rozpočtová organizácia alebo príspevková organizácia v zriaďovateľskej pôsobnosti orgánu štátnej správy, obce alebo vyššieho územného celku.

	
	Forma preukázania zo strany žiadateľa
-	Formulár ŽoZNP, časť 10 Čestné vyhlásenie

	
	Spôsob overenia
· Formulár ŽoZNP, časť 10 Čestné vyhlásenie
overenie priamo v registroch (https://ru.justice.sk/ru-verejnost web/pages/searchKonanie.xhtml?query=), resp. prostredníctvom informačného systému verejnej správy OverSi: https://oversi.gov.sk

	
	Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia trvania Zmluvy o spolupráci so zreteľom na obmedzené možnosti úkonov veriteľa počas konkurzu aj reštrukturalizácie podľa zákona o konkurze a reštrukturalizácie
· Podmienka sa považuje za splnenú, ak je povolená reštrukturalizácia po účinnosti Zmluvy o spolupráci a následne je schválený a potom aj plnený reštrukturalizačný plán.

	4. Podmienka, že
žiadateľ, ktorým je
právnická osoba,
nemá právoplatným
rozsudkom uložený
trest zákazu prijímať
dotácie alebo
subvencie, trest
zákazu prijímať
pomoc a podporu
poskytovanú z fondov EÚ, trest zákazu činnosti v súlade so
zameraním projektu a podmienkami výzvy
	Žiadateľ nemôže mať právoplatným rozsudkom uložený trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov EÚ, trest zákazu činnosti v súlade so zameraním projektu 
a podmienkami výzvy.

Podmienka sa vzťahuje na žiadateľa, na ktorého prešla trestná zodpovednosť po zrušení právnickej osoby podľa § 7 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov.

Podmienka sa nevzťahuje na tie právnické osoby, ktoré sú vymedzené v § 5 zákona č. 91/2016 Z. z. o trestnej zodpovednosti právnických osôb a o zmene 
a doplnení niektorých zákonov v znení neskorších predpisov.

Podmienka sa nevzťahuje na subjekt, ktorým je rozpočtová organizácia alebo príspevková organizácia v zriaďovateľskej pôsobnosti orgánu štátnej správy, obce alebo vyššieho územného celku.

Forma preukázania zo strany žiadateľa
· Formulár ŽoZNP, časť 10. Čestné vyhlásenie

Spôsob overenia
· Formulár ŽoZNP, časť 10. Čestné vyhlásenie
· overenie	priamo	v informačných	systémoch	verejnej	správy (https://esluzby.genpro.gov.sk/zoznam-odsudenych-pravnickych- osob)

Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia trvania Zmluvy o spolupráci.

	5. Podmienka
zákazu vedenia
výkonu rozhodnutia voči žiadateľovi
	Voči žiadateľovi nesmie byť vykonávaná exekúcia podľa zákona č. 233/1995 Z.
z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov (ďalej len „Exekučný poriadok) (s výnimkou exekúcie, ktorej výkon je odložený zložením zábezpeky podľa Exekučného poriadku), ani vedený iný výkon rozhodnutia podľa osobitných predpisov, ktorého predmetom je nútený výkon povinnosti zaplatiť peňažnú sumu vo výške vymáhaného nároku, vrátane všetkých trov súvisiacich s výkonom rozhodnutia za všetky takto vykonávané exekúcie alebo iné výkony rozhodnutia vyššej ako 1 % príspevku požadovaného žiadateľom v podanej ŽoZNP.

Voči žiadateľovi tiež nesmie byť vedený výkon rozhodnutia na plnenie inej povinnosti, ktorá nespočíva v zaplatení peňažnej sumy, pokiaľ táto nepeňažná povinnosť akokoľvek priamo alebo nepriamo súvisí s projektom, ktorý je predmetom podanej ŽoZNP žiadateľa.

V prípade, ak celková súhrnná výška vymáhaného nároku za všetky exekúcie[footnoteRef:5] alebo iné výkony rozhodnutia presiahla sumu 1 % príspevku požadovaného žiadateľom v podanej ŽoZNP, je pre účely posúdenia tejto podmienky rozhodujúca skutočnosť, či dlžná suma a všetky trovy súvisiace s výkonom rozhodnutia boli uhradené[footnoteRef:6], resp. bola dlžná suma a výška všetkých trov exekúcie zložená do zábezpeky v celkovej výške vymáhaného nároku, na osobitný účet exekútora, zriadený na tento účel podľa Exekučného poriadku. Výška nároku uhradenej exekúcie alebo odloženého výkonu exekúcie sa nezapočítava do celkovej výšky vymáhaného nároku 1 % zo žiadaného príspevku. [5:  Vedené podľa Exekučného poriadku.]  [6:  V prípade, ak ide o exekučné konania začaté pred 01.04.2017, podmienka úhrady trov súvisiacich s výkonom rozhodnutia nie je relevantná v prípade, ak ide o exekúcie, od vykonania ktorých sa upúšťa.] 


Uvedená podmienka sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.
Na účely tejto podmienky sa za začatie vedenia výkonu rozhodnutia považuje doručenie poverenia na vykonanie exekúcie exekútorovi, resp. iná skutočnosť určujúca začiatok výkonu rozhodnutia podľa osobitného predpisu (napr. vydanie rozhodnutia o začatí daňového alebo colného exekučného konania).

Podmienka sa nevzťahuje na subjekt, ktorým je rozpočtová organizácia alebo príspevková organizácia v zriaďovateľskej pôsobnosti orgánu štátnej správy, obce alebo vyššieho územného celku.

Forma preukázania zo strany žiadateľa
· Formulár ŽoZNP, časť 10. Čestné vyhlásenie
· Príloha č. 4 ŽoZNP – Upovedomenie o odklade exekúcie - v prípade, ak je výkon exekúcie odložený zložením zábezpeky v celkovej výške vymáhaného nároku na osobitný účet exekútora (vydaný exekútorom) (ak relevantné).

Spôsob overenia
· Formulár ŽoZNP, časť 10 Čestné vyhlásenie
· Príloha č. 4 ŽoNFP – Upovedomenie o odklade exekúcie - v prípade, ak je výkon exekúcie odložený zložením zábezpeky v celkovej výške vymáhaného nároku na osobitný účet exekútora (vydaný exekútorom) (ak relevantné).
· overenie priamo v informačných systémoch verejnej správy OverSi na www.oversi.gov.sk, resp. Centrálneho registra exekúcií, ktorý je verejne dostupný na https://cre.sk.

Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia trvania
Zmluvy o spolupráci.

V čase implementácie projektu je možné uplatniť prerušenie plnenia danej podmienky s tým, že užívateľ je povinný podmienku opäť začať plniť v termíne stanovenom vyhlasovateľom výzvy – ak k opätovnému plneniu podmienky dôjde tak, že dočasné neplnenie nespôsobí ohrozenie cieľov projektu, podmienka sa nepovažuje za porušenú.

	6. Podmienka neporušenia zákazu nelegálneho
zamestnávania
	Žiadateľ nesmie porušiť zákaz nelegálneho zamestnávania. Za splnenie podmienky sa považuje, ak žiadateľovi nebola v predchádzajúcich troch rokov uložená pokuta za porušenie zákazu nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene 
a doplnení niektorých zákonov v znení neskorších predpisov

Podmienka sa nevzťahuje na subjekt, ktorým je rozpočtová organizácia alebo príspevková organizácia v zriaďovateľskej pôsobnosti orgánu štátnej správy, obce alebo vyššieho územného celku.
Forma preukázania zo strany žiadateľa
· Formulár ŽoZNP, časť 10. Čestné vyhlásenie
· Príloha č. 5 ŽoZNP – Protokol o výsledku kontroly/inšpekcie alebo iný doklad, ktorým sa preukáže plnenie podmienky (ak relevantné).
Spôsob overenia
· Formulár ŽoZNP, časť 10. Čestné vyhlásenie 
· Príloha č. 5 ŽoZNP – Protokol o výsledku kontroly/inšpekcie alebo iný doklad, ktorým sa preukáže plnenie podmienky (ak relevantné).
· overenie	priamo	v informačných	systémoch	verejnej	správy
(https://www.ip.gov.sk/app/registerNZ/)

Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia trvania
· Zmluvy o spolupráci.


	7. Podmienka nemať výrazné nedoplatky na daniach, vedených miestne príslušným daňovým úradom, na zdravotnom poistení a sociálnom poistení
	Žiadateľ nesmie mať nedoplatky v sume vyššej ako 40 EUR:
· na daniach, vedených miestne príslušným daňovým úradom,
· na zdravotnom poistení,
· na sociálnom poistení.

Podmienka sa nevzťahuje na subjekt, ktorým je rozpočtová organizácia alebo príspevková organizácia v zriaďovateľskej pôsobnosti orgánu štátnej správy, obce alebo vyššieho územného celku.

Forma preukázania zo strany žiadateľa
· Formulár ŽoZNP, časť 10. Čestné vyhlásenie
· Príloha č. 6 ŽoZNP – Potvrdenie príslušného daňového úradu, zdravotných poisťovní, sociálnej poisťovne (ak relevantné).

Spôsob overenia
· Formulár ŽoZNP, časť 10. Čestné vyhlásenie
· Príloha č. 6 ŽoZNP – Potvrdenie príslušného daňového úradu, zdravotných poisťovní, sociálnej poisťovne (ak relevantné).
· 	overenie priamo v informačných systémoch verejnej správy https://www.financnasprava.sk/sk/elektronicke-sluzby/verejne- sluzby/zoznamy/detail/_f4211cf3-eb6d-4b43-928e- a62800e27a3a)
https://www.vszp.sk/platitelia/platenie-poistneho/zoznam- dlznikov.html; http://www.dovera.sk/overenia/dlznici/zoznam-dlznikov; https://www.union.sk/zoznam-dlznikov; http://www.socpoist.sk/zoznam-dlznikov-emw/487s; prípadne prostredníctvom https://oversi.gov.sk a pod.

Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia
konania o ŽoZNP.


	8. Podmienka oprávnenosti aktivít projektu
	Oprávnené činnosti v predloženej ŽoZNP musia byť v súlade s hlavnou aktivitou Národného projektu: Podpora a rozvoj kompetencií pedagogických a odborných zamestnancov v práci s deťmi a žiakmi 
s nadaním a vytváranie príležitostí pre rozvoj žiakov s nadaním v socio-emocionálnej a intelektuálnej oblasti 
a zároveň
podaktivitou č. 5 Podpora a rozvoj kompetencií žiakov s nadaním prostredníctvom neformálneho vzdelávania schváleného zámeru Národného projektu, ktorý je zverejnený na webovom sídle: https://eurofondy.gov.sk/wp-content/uploads/2025/12/Zamer-NP_PRIMUS.pdf.  

Oprávnené činnosti v súlade s Národným projektom sú:

· Podpora vytvárania podmienok na participáciu účastníkov programov, žiakov základných a stredných škôl (vo veku do ukončenia strednej školy a žiakov základných a stredných škôl s nadaním na rozvoj mäkkých zručností, networking, nadviazanie kontaktov, nájdenie nových priateľstiev a rozvoj sociálnych väzieb prostredníctvom neformálneho vzdelávania a informálneho učenia sa.
· Podpora a rozvoj angažovanosti žiakov s intelektovým nadaním, čím sa zabezpečí rozvoj projektov s pozitívnym spoločenským dopadom na Slovensku. Oprávnenými aktivitami sú aj sieťovacie aktivity, workshopy alebo aktivity zamerané na prepájanie účastníkov na podnikateľské 
a inovačné prostredie. 

Aktivít sa budú môcť zúčastniť prioritne žiaci s intelektovým nadaním, ale aj žiaci, ktorí majú o daný typ aktivity záujem, čím sa vytvoria podmienky na podporu inkluzívneho prostredia pre všetkých žiakov na Slovensku. 

Podpora realizácie aktivít v rôznych formách, ako pobytové aktivity, denné aktivity, tematicky zamerané aktivity, aktivity počas víkendov alebo iné formáty, ktoré prispievajú k podpore neformálneho vzdelávania, informálneho učenia sa a podpore psycho-sociálnej stránky osobnosti žiaka. 

Realizované aktivity budú mať za úlohu rozvíjať konkrétne tematické okruhy ako sú napríklad: tímová spolupráca, prezentačné zručnosti, podpora kreatívneho myslenia a tvorivosti, rozvoj kritického myslenia, rozvoj komunikačných zručností, emočná inteligencia, rozvoj sociálnych zručností, logické myslenie, strategické myslenie, praktická logika, priestorová a technická logika či emočná regulácia.

Hodnotenie rozvoja spomenutých kompetencií bude zabezpečené získavaním spätnej väzby od samotných účastníkov aktivít. 

Počas realizácie aktivít môže byť v prípade potreby prítomný psychológ, ktorý bude sledovať skupinovú dynamiku a individuálne potreby účastníkov a ktorý má zodpovedajúce vzdelanie, resp. prax v oblasti práce s deťmi so ŠVVP, pričom by podporoval rovnováhu medzi aktivitami zameranými na intelektuálny rozvoj a psychohygienou účastníkov. V prípade potreby bude psychológ poskytovať individuálne konzultácie alebo odporúčania na ďalšiu odbornú pomoc. 

V rámci podaktivity č. 5 Podpora a rozvoj kompetencií žiakov s nadaním prostredníctvom neformálneho vzdelávania sa každý žiak môže zúčastniť pobytového alebo denného programu ako účastník len jedenkrát 
v priebehu 3 rokov počas realizácie NP PRIMUS. 

Forma preukázania zo strany žiadateľa
· Formulár ŽoZNP, časť 4 Popis, identifikácia projektových činností, 5. Harmonogram realizácie projektových činností v rámci NP,  6. Rozpočet projektu
· Príloha č. 2 ŽoZNP Podporná dokumentácia k oprávnenosti výdavkov- rozpočet s podrobným komentárom

Spôsob overenia
· Formulár ŽoZNP, časť 4 Popis, identifikácia projektových činností, 5. Harmonogram realizácie projektových činností v rámci NP, 6. Rozpočet s podrobným komentárom
· Príloha č. 2 ŽoZNP Podporná dokumentácia k oprávnenosti výdavkov – rozpočet s podrobným komentárom

Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia trvania Zmluvy o spolupráci.

	9. Podmienka oprávnenosti cieľovej skupiny
	V súlade s podaktivitou č.5 Podpora a rozvoj kompetencií žiakov s nadaním prostredníctvom neformálneho vzdelávania sú oprávnenými cieľovými skupinami:

Žiaci základných škôl a stredných škôl a žiaci základných škôl a stredných škôl so špeciálnymi výchovno-vzdelávacími potrebami so zameraním na žiakov s intelektovým nadaním, ktorí majú nadpriemerné schopnosti 
v intelektovej oblasti alebo dosahujú v porovnaní s rovesníkmi mimoriadne výsledky alebo mimoriadne výkony v zmysle § 2 písm. i) a p) zákona 
č. 245/2008 Z. z. o výchove a vzdelávaní (školský zákon) a o zmene 
a doplnení niektorých zákonov v znení neskorších predpisov („účastník“).

Forma preukázania zo strany žiadateľa
Formulár ŽoZNP, časť 4.5 Popis cieľovej skupiny 
Spôsob overenia
· Formulár ŽoZNP, časť 4.5 Popis cieľovej skupiny 

Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia trvania Zmluvy o spolupráci.


	10. Podmienka oprávnenosti miesta realizácie projektu
	Žiadateľ je povinný realizovať projekt na oprávnenom území.

Pre túto výzvu je oprávneným územím realizácie projektu celé územie SR:

MRR:
NUTS II – Západné Slovensko (Trnavský, Nitriansky a Trenčiansky kraj),
NUTS II – Stredné Slovensko (Žilinský a Banskobystrický kraj),
NUTS II – Východné Slovensko (Prešovský a Košický kraj).

VRR: Bratislavský kraj 

Forma preukázania zo strany žiadateľa
Formulár ŽoZNP, časť 3 Miesto realizácie 
Spôsob overenia
Formulár ŽoZNP, časť 3 Miesto realizácie 

Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia trvania Zmluvy o spolupráci.

	11. Podmienka výberu merateľných ukazovateľov
	Výstupy/výsledky, ktoré majú byť dosiahnuté realizáciou aktivít projektu musia byť kvantifikované prostredníctvom merateľných ukazovateľov (ďalej len „MU“), ktoré sú uvedené v prílohe č. 5 výzvy - Zoznam merateľných ukazovateľov projektu a iných údajov. Žiadateľ je povinný 
k hlavnej aktivite projektu priradiť všetky MU definované ako povinné k danej hlavnej aktivite v zmysle prílohy výzvy.
MU predstavuje kvantifikáciu toho, čo sa realizáciou aktivity za požadované výdavky dosiahne. Žiadateľ je povinný uviesť ako cieľovú hodnotu MU kladné číslo väčšie ako nula pre všetky relevantné MU.

Forma preukázania zo strany žiadateľa
Formulár ŽoZNP, časť 4.6 Merateľné ukazovatele projektu 
Spôsob overenia
Formulár ŽoZNP, časť 4.6 Merateľné ukazovatele projektu

Overenie/Ukončenie uplatniteľnosti
Overuje sa v konaní o ŽoZNP:
· Ukončenie uplatniteľnosti PPP je do skončenia konania o ŽoZNP.
· Plnenie merateľných ukazovateľov počas realizácie projektu je ďalšou skutočnosťou tejto výzvy.


	12. Podmienka splnenia kritérií pre výber projektov
	Výber ŽoZNP sa realizuje na základe výsledkov aplikácie kritérií pre výber projektov. To znamená, že výber bude realizovaný len zo ŽoZNP, ktoré splnili podmienky stanovené vo výzve pre zapojenie sa do Národného projektu 
a ktorých cieľ a oprávnené aktivity sú v súlade s výzvou.

Kritériá pre výber projektov predstavuje 5 bodovaných kritérií, prostredníctvom ktorých vyhlasovateľ posúdi pripravenosť projektov a zoradí predložené ŽoZNP podľa počtu bodov.
Kritériá pre výber projektov hodnotí hodnotiaca komisia, ktorej členmi sú zástupcovia uvedení v príkaze ministra č. 7/2026, ktorým sa zriaďuje Komisia na posudzovanie a hodnotenie žiadostí predložených v rámci výziev v pôsobnosti kancelárie štátneho tajomníka II.

ŽoZNP budú zoradené zostupne od najvyššieho celkového počtu bodov po najnižší. Celkový počet bodov je súčet bodov pridelených podľa jednotlivých kritérií posúdenia. Maximálny počet bodov je 50. V prípade kritéria č. 1 a č. 4 je vylučujúcim kritériom dosiahnutie 0 bodov, pričom projekt je vyradený, pretože nesplnil požadované požiadavky na výber projektu.

Účelom uplatnenia kritérií pre výber projektov je určenie poradia žiadateľov, podľa ktorého vyhlasovateľ zašle oznámenie o schválení tomu žiadateľovi (smerom zhora nadol podľa poradia určeného na základe kritérií pre výber projektov), ktorého žiadosť splnila podmienky pre zapojenie sa do Národného projektu.

Možnosť schválenia nižšej výšky príspevku
Ak disponibilný objem finančných prostriedkov nepostačuje na podporu ďalšieho projektu v poradí podľa bodového hodnotenia v plnej požadovanej výške, hodnotiaca komisia môže navrhnúť schválenie nižšej výšky príspevku, za predpokladu, že projekt bude možné realizovať v primerane upravenom a vecne zmysluplnom rozsahu v súlade s cieľmi výzvy.

V prípade, ak aj po aplikovaní kritérií pre výber projektov budú dve a viac ŽoZNP dosahovať rovnaké umiestnenie v zostavenom poradí, uplatní sa rozlišovacie kritérium „Dátum a čas predloženia ŽoZNP“.
Forma preukázania zo strany žiadateľa
· Formulár ŽoZNP všetky časti
· Príloha č. 2 ŽoZNP – Rozpočet projektu s podrobným komentárom
· Príloha č. 7 ŽoZNP - Podklady k preukázaniu splnenia kritérií pre výber Projektov 
· Príloha č.8 ŽoZNP –  Referencie preukazujúce skúsenosti s realizáciou aktivít (ak relevantné)

Spôsob overenia
· Formulár ŽoZNP všetky časti
· Príloha č. 2  ŽoZNP – Rozpočet projektu s podrobným komentárom
· Príloha č. 7 ŽoZNP - Podklady k preukázaniu splnenia kritérií pre výber Projektov
· Príloha č. 8 ŽoZNP –  Referencie preukazujúce skúsenosti s realizáciou aktivít (ak relevantné)

Overenie/Ukončenie uplatniteľnosti
· overuje sa v konaní o ŽoZNP, je potrebné ju plniť do skončenia konania 
o žiadosti o ZNP s výnimkou tých kritérií, ktoré je podľa obsahu výzvy potrebné plniť kontinuálne počas realizácie projektu do skončenia trvania Zmluvy o spolupráci.


	5.  Ďalšie skutočnosti týkajúce sa poskytnutia príspevku

	Ďalšie skutočnosti predstavujú súbor podmienok, ktoré sú uvedené už vo výzve, ale ktoré môžu byť ďalej upravované v právnych dokumentoch vyhlasovateľa výzvy. Ďalšie skutočnosti sa budú overovať zo strany vyhlasovateľa výzvy až po skončení konania o ŽoZNP  v predzmluvnom režime (pred uzatvorením Zmluvy o spolupráci) a/alebo počas trvania Zmluvy o spolupráci (po nadobudnutí účinnosti Zmluvy o spolupráci).

V prípade, ak niektorá z ďalších skutočností, ktorá má byť overovaná pred uzatvorením Zmluvy 
o  spolupráci nebude splnená, nepristúpi vyhlasovateľ k uzatvoreniu Zmluvy o spolupráci.

V prípade, ak niektorá z ďalších skutočností, ktorá má byť overovaná počas trvania Zmluvy o  spolupráci nebude splnená, uvedené predstavuje porušenie Zmluvy o spolupráci a  vyhlasovateľ je oprávnený vyvodiť právne dôsledky vo vzťahu k žiadateľovi v súlade s príslušnými ustanoveniami zmluvy 
o spolupráci. Znenie ďalších skutočností.


	5.1 Podmienky týkajúce sa oprávnenosti výdavkov

	Finančné vymedzenie:
Výdavky projektu musia byť preukázateľne oprávnené na financovanie z Programu Slovensko, čo znamená, že sú v súlade s jednotnými pravidlami oprávnenosti výdavkov definovanými v aktuálne platnej verzii dokumentu Príručka k oprávnenosti výdavkov.[footnoteRef:7] [7:  Príručka k oprávnenosti výdavkov v aktuálnom znení dostupná na stiahnutie na webstránke: Metodické dokumenty pre Program Slovensko (P SK) | Eurofondy] 


Časové obdobie oprávnenosti výdavkov v zmysle výzvy je od 1.6.2026 do 31.12.2026. Realizácia hlavnej aktivity projektu môže byť začatá, ale nesmie byť ukončená pre pred podaním ŽoZNP. 
Žiadateľ nesmie ukončiť fyzickú realizáciu hlavnej aktivity projektu, t. j. plne zrealizovať hlavnú aktivitu projektu, pred predložením ŽoZNP , a to bez ohľadu na to, či žiadateľ uhradil všetky súvisiace platby.

Projekt je možné adekvátne predĺžiť v prípade, že poskytovateľ schváli žiadosť na úpravu obdobia realizácie aktivít projektu.

Za  oprávnené  výdavky  sa  považujú  tie,  ktoré  preukázateľne  súvisia s dosahovaním cieľov 
a zabezpečovaním oprávnených činností v zmysle výzvy a vzniknú v období realizácie aktivity projektu.

Oprávnené výdavky sú:
a) Mzdové výdavky koordinátora pobytových alebo denných programov – skupina výdavkov 521
· Oprávneným výdavkom v oblasti mzdových výdavkov je celková cena práce podľa zákona 
č. 311/2001 Z. z. a/alebo odmena za práce vykonávané mimo pracovného pomeru podľa zákona č. 311/2001 Z. z. (vrátane odvodov zamestnávateľa);
· Za oprávnené výdavky sú považované všetky náhrady mzdy a iné náhrady/ príspevky, ktoré je zamestnávateľ povinný poskytnúť zamestnancovi podľa platnej legislatívy[footnoteRef:8] respektíve 
z kolektívnej zmluvy a za podmienky, že zamestnávateľ nemá nárok na ich úhradu od príslušných orgánov; Výdavky na doplnkové dôchodkové poistenie sú oprávneným výdavkom v prípade, ak je to dohodnuté v kolektívnej resp. pracovnej zmluve; [8:  Relevantné zložky mzdy (povinné odvody za zamestnávateľa ako aj povinné sociálne náklady) vrátane pohyblivých zložiek (napr. osobné príplatky)] 

· Rozsah pracovného času zamestnanca musí splniť limity stanovené v zákone č. 311/2001 Z. z. (pracovný čas a doba odpočinku).

b) Zostávajúce výdavky v paušálnej sadzbe vo výške:  25 € na 1 účastníka - denné aktivity a 40 € na 1 účastníka - pobytové aktivity. 

V rámci paušálu je možné uplatniť si paušálnu sadzbu pre 5 - 7 účastníkov na 1 zamestnanca projektu. 

Zostávajúce výdavky musia súvisieť s realizáciou projektu a patriť do nasledovných skupín výdavkov: 
· 512 cestovné výdavky (napr. pracovné cesty realizátorov projektu, dopravné náklady spojené s výkonom aktivít), 
· 112 zásoby (napr. obstaranie spotrebného tovaru a prevádzkového materiálu ako sú papier, písacie potreby, čistiace prostriedky, prípadne IKT, ktoré nie sú dlhodobým majetkom 
a pod.), 
· 502 spotreba energie (súvisiaca s realizáciou projektu), 
· 503 spotreba ostatných neskladovateľných dodávok (napr. vody a plynu súvisiacich 
s realizáciou projektu) 
· 518 ostatné služby (napr. nájomné, stravné, ubytovanie, obslužné činnosti, poštovné, internet, mobil, prepravné služby, publicita, poradenstvo, externé služby súvisiace 
s VO/obstarávaním, účtovné, právne, grafické, prekladateľské a iné podporné služby), 
· 521 mzdové výdavky (mzdové výdavky súvisiace s riadením projektu, mzdové výdavky súvisiace s VO/obstarávaním, PR a informovanosťou.

Výšku stanovenej paušálnej sadzby nie je možné zmeniť a dodatočne navýšiť. 

Pri použití paušálnej sadzby nie je potrebné odôvodniť skutočné náklady kategórií výdavkov. Zo strany žiadateľa je nevyhnutné uistenie, že činnosti alebo výstupy boli skutočne realizované. Žiadateľ musí potvrdiť vykázané množstvá/dôkaz o ukončení operácie, odôvodniť ich a archivovať na účely overení a auditov v budúcnosti. 

Zjednodušené vykazovanie výdavkov neznamená zrušenie povinnosti plne dodržiavať všetky uplatniteľné právne predpisy EÚ a vnútroštátne právne predpisy SR. 

Paušálna sadzba nepokrýva: 
· mzdové náklady, z ktorých sa sadzba počíta, 
· výdavky na testovanie intelektovo nadaných žiakov, 
· odborné a metodické výstupy projektu financované samostatne, 
· kapitálové výdavky.

Kvalifikačné predpoklady koordinátora pobytových alebo denných programov: 
· minimálne úplné stredné vzdelanie a
· minimálne 3 roky praxe v oblasti práce s mládežou v rámci neformálneho vzdelávania alebo minimálne 3 roky  praxe v oblasti výchovy a vzdelávania.

Popis pracovných činností koordinátora pobytových alebo denných programov:
· podpora vytvárania podmienok na participáciu talentovanej mládeže (vo veku do ukončenia strednej školy) a žiakov s nadaním na rozvoj mäkkých zručností, 
· networking, nadviazanie kontaktov, nájdenie nových priateľstiev a rozvoj sociálnych väzieb prostredníctvom neformálneho vzdelávania a informálneho učenia sa. 
· podpora rozvoja regionálnych komunít a angažovanosti žiakov s nadaním, 
· sieťovacie aktivity, workshopy alebo aktivity zamerané na prepájanie účastníkov na podnikateľské a inovačné prostredie. 
· podpora realizácie aktivít v rôznych formách - pobytové aktivity, denné aktivity, tematicky zamerané aktivity, aktivity počas víkendov alebo iné formáty, ktoré prispievajú k podpore neformálneho vzdelávania, informálneho učenia sa a podpore psycho-sociálnej stránky osobnosti žiaka. 
· možnosť nadväzovať sociálne vzťahy, rozvíjať mäkké zručnosti a pracovať na rozvoji svojho potenciálu.

1. Financovanie nákladov pozície koordinátora pobytových alebo denných programov sa bude realizovať úhradou mzdových výdavkov, ktoré predstavujú CCP za mesiac, t. j. 1 FTE ustanoveného pracovného času  odpracovaného za mesiac, najviac však vo výške 2 150,00  eur;
V prípade, ak zamestnanec bude na pozícii pracovať menej ako mesiac (napr. nástup do pracovného pomeru počas mesiaca), náklad na túto pozíciu bude alikvotne prepočítaný. Náklad bude alikvotne prepočítaný aj v prípade, ak bude zamestnanec pracovať na pozícii na kratší pracovný pomer (napr. 50 % pracovný pomer). 

a/alebo

1. úhradou odmien za prácu vykonávanú mimo pracovného pomeru (vrátane odvodov), najviac však vo výške 13,00  eur / hod.

Žiadateľ v postavení užívateľa zabezpečí, aby sa oprávnené výdavky, ktoré sú predmetom projektu navzájom časovo a vecne neprekrývali s výdavkami, na ktoré je užívateľovi poskytovaná dotácia, príspevok, grant alebo iná forma pomoci a zároveň užívateľ zabezpečí, aby sa oprávnené výdavky neprekrývali ani s inými prostriedkami zo všeobecného rozpočtu Európskej únie, t. j. platí zákaz duplicitného financovania výdavkov.

Žiadateľ túto skutočnosť deklaruje prostredníctvom svojho čestného vyhlásenia, ktoré tvorí súčasť ŽoZNP, pričom ju môže vyhlasovateľ overiť aj iným spôsobom.

Žiadateľ stanoví výšku výdavkov na realizáciu projektu v rozpočte projektu, ktorý tvorí prílohu č. 2 ŽoZNP.

Užívateľ je povinný dodržiavať zásady hospodárnosti, efektívnosti, účelnosti a účinnosti vynaložených finančných prostriedkov, v súlade s kap. 4. Implementačného manuálu pre národné projekty MŠVVaM SR, určený pre užívateľov, s ktorými sa uzatvára zmluva o spolupráci[footnoteRef:9]. Vyhlasovateľ má právo kedykoľvek počas implementácie projektu vyžiadať si od užívateľa podklady k overeniu hospodárnosti výdavkov. [9:   Implementačný manuál národných projektov MŠVVaM pre užívateľov | Ministerstvo školstva, výskumu, vývoja a mládeže Slovenskej republiky v aktuálnom znení ] 


V prípade, ak vyhlasovateľ pri posudzovaní uvedenej podmienky identifikuje výdavky, ktoré nie sú oprávnené na financovanie, resp. nespĺňajú v tejto výzve, zníži žiadané celkové oprávnené výdavky projektu o výšku identifikovaných neoprávnených výdavkov.

Forma preukázania zo strany žiadateľa
· Formulár ŽoZNP, časť 4 Popis, identifikácia projektových aktivít, časť 5 Harmonogram realizácie projektových aktivít – činností v rámci NP, časť 6 Rozpočet projektu,
· príloha č. 2 ŽoZNP Podporná dokumentácia k oprávnenosti výdavkov
· Podporná dokumentácia k žiadosti o platbu – Čestné vyhlásenie užívateľa,
· Príloha č. 2 ŽoZNP: rozpočet s podrobným komentárom.

Spôsob overenia
· Formulár ŽoZNP, časť 4 Popis, identifikácia projektových aktivít, časť 5 Harmonogram realizácie projektových aktivít – činností v rámci NP, časť 6 Rozpočet projektu,
· Príloha č. 2 ŽoZNP Podporná dokumentácia k oprávnenosti výdavkov,
· Podporná dokumentácia k žiadosti o platbu – Čestné vyhlásenie užívateľa.

Overenie/Ukončenie uplatniteľnosti
· Overuje sa v konaní o ŽoZNP, je potrebné ju plniť do skončenia trvania Zmluvy o spolupráci. 

	5.2 Podmienka plnenia Merateľných ukazovateľov projektu, Iných údajov a sledovaných údajov

	Merateľné ukazovatele výstupu/výsledku sú ukazovatele výkonnosti, prostredníctvom ktorých sa meria, do akej miery sa plní cieľ projektu.

Žiadateľ uvádza merateľné ukazovatele projektu v rámci formuláru ŽoZNP so  stanovením cieľovej hodnoty.

Na základe Zmluvy o spolupráci bude žiadateľ povinný dosiahnuť cieľové hodnoty merateľných ukazovateľov, a to podľa času plnenia merateľného ukazovateľa.

Iné údaje sú ďalšie monitorované údaje na úrovni projektu (iné ako merateľné ukazovatele projektu), ktoré žiadateľ povinne a každoročne poskytuje vyhlasovateľovi výzvy (prijímateľovi) počas realizácie aktivít projektu (sám ich monitoruje), pričom z jeho strany nie je potrebné vopred stanovovať ich cieľovú hodnotu. Žiadateľ neuvádza Iné údaje v rámci formuláru ŽoZNP.

Sledované údaje sú ďalšie monitorované údaje na úrovni projektu odlišné od Iných údajov ako aj od merateľných ukazovateľov. Sledované údaje sú merateľné hodnoty identifikované vyhlasovateľom pre hlavnú aktivitu, ktoré žiadateľ poskytuje vyhlasovateľovi výzvy (prijímateľovi) počas realizácie aktivít projektu, pričom z jeho strany nie je potrebné vopred stanovovať ich cieľovú hodnotu. Žiadateľ neuvádza sledované údaje v rámci formuláru ŽoZNP.

Prehľad a podmienky plnenia Merateľných údajov, Iných údajov a Sledovaných údajov je uvedený 
v prílohe č. 5 výzvy.

Upozornenie:
V priebehu implementácie projektu môže dôjsť k zmene rozsahu Iných údajov a /alebo Sledovaných údajov.

Podmienka bude overovaná/monitorovaná zo strany vyhlasovateľa po nadobudnutí účinnosti Zmluvy o spolupráci a je potrebné ju plniť počas trvania Zmluvy o spolupráci.


	5.3 Súlad s horizontálnymi princípmi

	Projekt musí byť v súlade s horizontálnymi princípmi[footnoteRef:10], ktoré sú definované v čl. 9 nariadenia 
o spoločných ustanoveniach[footnoteRef:11], s prihliadnutím na dodržiavanie zásady rovnakého zaobchádzania 
a aktívneho podporovania mužov a žien vo všetkých aktivitách a činnostiach, najmä ak ide o prístup 
k zamestnaniu, odmeňovanie a pracovný postup, odborné vzdelávanie a pracovné podmienky. [10: https://horizontalneprincipy.gov.sk/hp-v-novom-po-2021-2027/index.html
]  [11:  NARIADENIE EURÓPSKEHO PARLAMENTU A RADY (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku] 


V projektoch je potrebné odstraňovať bariéry a zabraňovať všetkým formám diskriminácie, vytvárať podmienky, ktoré zohľadňujú špecifické potreby rozmanitých skupín obyvateľstva a zabezpečiť prístupnosť fyzického prostredia, dopravy, informácií a verejných služieb pre osoby so zdravotným postihnutím v súlade s čl. 9 Dohovoru OSN o právach osôb so zdravotným postihnutím.[footnoteRef:12] [12:  317/2010 Oznámenie Ministerstva zahraničných vecí Slovenskej republiky o uzavretí Dohovoru o právach osôb so zdravotným postihnutím
] 


Podmienka bude overovaná/monitorovaná zo strany vyhlasovateľa po nadobudnutí účinnosti Zmluvy o spolupráci a je potrebné ju plniť počas trvania Zmluvy o spolupráci.


	5.4 Pravidlá štátnej pomoci

	Oprávnené aktivity tak, ako sú stanovené touto výzvou, nie sú poskytovaním štátnej pomoci a teda vo vzťahu k oprávneným aktivitám sa neuplatňujú pravidlá štátnej pomoci.

Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť 
v súvislosti s porušením pravidiel týkajúcich sa štátnej pomoci. 

Žiadateľ/užívateľ zároveň berie na vedomie, že rovnaké právne následky nastanú aj v prípade, ak 
v rámci jeho projektu dôjde k poskytnutiu tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci.

Žiadateľ/užívateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/užívateľa a spôsobe jeho financovania.

Podmienka bude overovaná/monitorovaná zo strany vyhlasovateľa po nadobudnutí účinnosti Zmluvy o spolupráci a je potrebné ju plniť počas trvania Zmluvy o spolupráci.


	6.  Schvaľovací proces ŽoZNP, revízne postupy a uzatvorenie Zmluvy o spolupráci

	Žiadateľ môže predložiť ŽoZNP kedykoľvek odo dňa vyhlásenia výzvy do dňa jej uzavretia. Žiadateľ je 
o výsledku posúdenia ŽoZNP informovaný oznámením o schválení ŽoZNP, oznámením o neschválení ŽoZNP alebo oznámením o zastavení konania o ŽoZNP.

Oznámenie o zastavení konania o ŽoZNP sa zasiela, ak žiadateľ:
· vzal svoju ŽoZNP späť pred zaslaním oznámenia alebo
· nepredložil ŽoZNP riadne alebo včas 
· neodstránil pochybnosti o pravdivosti a úplnosti týkajúce sa splnenia  podmienok predloženia ŽoZNP riadne a včas 
· neodstránil pochybnosti o pravdivosti alebo úplnosti ŽoZNP.
Za späťvzatie ŽoZNP je možné považovať akékoľvek podanie žiadateľa adresované vyhlasovateľovi 
v písomnej forme, z ktorého je možné jednoznačne identifikovať vôľu žiadateľa vziať ŽoZNP späť.
Za riadne predloženú ŽoZNP sa považuje, ak je ŽoZNP vypracovaná na predpísanom formulári vyplnená v slovenskom jazyku a je predložená vyhlasovateľovi výzvy v súlade s podmienkami doručenia určenými výzvou (Miesto a spôsob predloženia ŽoZNP je popísaný v bode 2. výzvy) a je podpísaná žiadateľom, splnomocnenou osobou alebo osobou oprávnenou konať v mene žiadateľa.

ŽoZNP je doručená včas, ak je formulár ŽoZNP predložený vyhlasovateľovi výzvy (Miesto a spôsob predloženia ŽoZNP je popísaný v bode 2. výzvy) do termínu uzavretia výzvy.


Výzva na doplnenie

Ak vzniknú pochybnosti o pravdivosti alebo úplnosti ŽoZNP týkajúce sa splnenia podmienok predloženia ŽoZNP riadne a včas, vyhlasovateľ písomne oznámi tieto pochybnosti žiadateľovi a vyzve ho, aby sa k nim v primeranej lehote vyjadril alebo pochybenia odstránil. Ak žiadateľ v stanovenej lehote tieto pochybenia odstráni, alebo vysvetlí,  ŽoZNP bude posúdená ako predložená riadne a včas k dátumu pôvodného podania. 

V prípade ŽoZNP, ktorá je nepochybne predložená opakovane, vyhlasovateľ bude konať  iba o najskôr podanej ŽoZNP (pokiaľ nedošlo k jej späťvzaťiu žiadateľom), identickú ŽoZNP predloženú ako druhú, resp. ďalšiu v poradí vráti žiadateľovi.

Ak pri overovaní splnenia podmienok pre zapojenie sa do Národného projektu vzniknú pochybnosti o pravdivosti alebo úplnosti ŽoZNP, na základe ktorých nie je možné overiť splnenie alebo nesplnenie niektorej z podmienok, vyhlasovateľ vyzve žiadateľa na doplnenie požadovaných náležitostí, neúplných údajov, vysvetlenie nejasností, zaslaním výzvy na doplnenie ŽoZNP prostredníctvom doručovacej spoločnosti do vlastných rúk s fikciou doručenia alebo prostredníctvom elektronickej schránky do vlastných rúk s fikciou doručenia, s uvedením konkrétnej podmienky, ktorá sa má doplnením plniť a s uvedením termínu doplnenia. Informáciu o zaslaní výzvy na doplnenie ŽoZNP zasiela vyhlasovateľ zároveň aj e-mailom na e-mailovú adresu žiadateľa uvedenú vo formulári ŽoZNP.

S cieľom optimalizovať proces schvaľovania ŽoZNP si vyhlasovateľ vyhradzuje právo priebežne vyhodnocovať doručené ŽoZNP aj pred uzatvorením výzvy.


Revízne postupy

Preskúmanie postupov v schvaľovacom procese umožňuje žiadateľovi domáhať sa nápravy, ak sa domnieva, že posudzovanie ním predloženej ŽoZNP, nebolo vykonané v súlade s podmienkami stanovenými vo výzve.
V rámci revíznych postupov môže žiadateľ namietať voči oznámeniam vydaným vyhlasovateľom, a to formou podania námietky elektronicky, prostredníctvom elektronickej schránky MŠVVaM SR  cez službu „Všeobecná agenda“ prostredníctvom ÚPVS alebo listinne, prostredníctvom doručovacej spoločnosti na adresu MŠVVaM SR alebo osobne na podateľňu MŠVVaM SR.

Lehota na podanie námietok je do 5 pracovných dní odo dňa doručenia oznámenia od MŠVVaM SR.

Námietky k predmetnému oznámeniu obsahujú minimálne:
· dôvody podania námietok,
· čoho sa žiadateľ námietkami domáha.

Ak bude námietka podaná po stanovenej lehote a/alebo nebude obsahovať vyššie uvedené náležitosti, vyhlasovateľ bude námietku považovať za bezpredmetnú a námietku zamietne. 

Ak vyhlasovateľ, ktorý napadnuté oznámenie vydal, v plnom rozsahu nevyhovie námietkam, predloží námietky na rozhodnutie štatutárnemu orgánu vyhlasovateľa.
O námietkach žiadateľa rozhoduje štatutárny orgán vyhlasovateľa a to do 30 pracovných dní odo dňa predloženia námietok.

Vyhlasovateľ môže podať podnet na preskúmanie oznámenia mimo revíznych postupov z vlastného
podnetu.

Štatutárny orgán vyhlasovateľa posúdi námietky/podnet vyhlasovateľa a vydá:
· stanovisko o neopodstatnenosti námietok/podnetu MŠVVaM SR v prípade súladu postupu v procese posudzovania ŽoZNP s podmienkami stanovenými vo výzve, ktoré bude bezodkladne doručené žiadateľovi;
-  stanovisko o opodstatnenosti námietok/podnetu MŠVVaM SR v prípade rozporu postupu v procese posudzovania ŽoZNP s podmienkami stanovenými vo výzve a vydá nové/opravené oznámenie o schválení, neschválení alebo vydá oznámenie o zastavení posudzovania ŽoZNP, ktoré bude bezodkladne doručené žiadateľovi.

Zmluva o spolupráci

Žiadateľovi, ktorému bolo zaslané Oznámenie o schválení ŽoZNP, bude zo strany vyhlasovateľa zaslaná žiadosť o súčinnosť k príprave Zmluvy o spolupráci, a to v elektronickej forme e-mailom na e- mailovú adresu žiadateľa uvedenú vo formulári ŽoZNP. V rámci súčinnosti bude žiadateľ, okrem podmienok vyplývajúcich z Implementačného manuálu pre uzavretia Zmluvy o spolupráci, musieť preukázať zápis v registri partnerov verejného sektora, ak ide o žiadateľa v postavení užívateľa, ktorý má povinnosť zapisovať sa do registra partnerov verejného sektora v súlade so zákonom č. 315/2016
Z. z. o registri partnerov verejného sektora a o zmene a doplnení niektorých zákonov v znení neskorších predpisov.

Vyhlasovateľ uzatvorí so žiadateľom budúcim užívateľom Zmluvu o spolupráci po schválení ŽoZNP a po poskytnutí súčinnosti k uzatvoreniu Zmluvy o spolupráci (ak žiadateľ spĺňa podmienky pre uzatvorenie Zmluvy o spolupráci). Uzatvorením Zmluvy o spolupráci sa žiadateľ stáva užívateľom podľa § 3 písm. u) zákona o príspevkoch z fondov EÚ.
Zmluva o spolupráci je právnym aktom, po ktorého účinnosti, vzniká užívateľovi právny nárok na príspevok.

Bližšie informácie k uzatvoreniu Zmluvy o spolupráci sú uvedené v kap. 2. Implementačného manuálu pre národné projekty MŠVVaM SR.[footnoteRef:13] [13:  Implementačný manuál národných projektov MŠVVaM pre užívateľov | Ministerstvo školstva, výskumu, vývoja a mládeže Slovenskej republiky v aktuálnom znení ] 


UPOZORNENIE:
Zmluva o spolupráci sa s úspešným žiadateľom uzatvorí až po nadobudnutí právoplatnosti Rozhodnutia o schválení žiadosti o poskytnutie NFP pre Národný projekt s názvom PRIMUS – podpora a rozvoj intelektu mládeže a jej univerzálnych schopností. Vyhlasovateľ úspešného žiadateľa o právoplatnosti Rozhodnutia o schválení žiadosti o poskytnutie NFP pre Národný projekt s názvom PRIMUS – podpora a rozvoj intelektu mládeže a jej univerzálnych schopností informuje e-mailom na e-mailovú adresu žiadateľa uvedenú vo formulári ŽoZNP.


	7.  Komunikácia so žiadateľom počas schvaľovacieho procesu

	Vyhlasovateľ bude v procese posudzovania o ŽoZNP komunikovať so žiadateľmi listinne alebo elektronicky prostredníctvom e-schránky a v elektronickej forme e-mailom na e-mailovú adresu žiadateľa uvedenú vo formulári ŽoZNP.

Vyhlasovateľ zasiela žiadateľovi dôležité písomnosti (napr. výzvu na doplnenie ŽoZNP, oznámenie 
o schválení/neschválení ŽoZNP, oznámenie o zastavení konania o ŽoZNP) prioritne v elektronickej podobe prostredníctvom elektronickej schránky alebo v listinnej podobe prostredníctvom doručovacej spoločnosti.

Vyhlasovateľ bude zároveň prostredníctvom e-mailu informovať o zaslaní výzvy na doplnenie ŽoZNP aj osobu, ktorú žiadateľ uviedol vo formulári ŽoZNP s názvom „Komunikácia vo veci žiadosti“.

Písomnosti zasielané v listinnej podobe sa budú považovať za doručené potvrdením doručenky (dňom uvedeným na poštovej doručenke) alebo márnym uplynutím úložnej lehoty (18 kalendárnych dní odo dňa nasledujúceho po dni doručenia oznámenia o uložení zásielky na príslušnom poštovom podniku), podľa toho, ktorá skutočnosť nastane skôr, a to aj vtedy, ak sa adresát o tom nedozvedel (t. j. poskytovateľ uplatní fikciu doručenia).

Úložná lehota zásielky bude 18 kalendárnych dní v zmysle platných poštových podmienkami Slovenskej pošty, a. s., v zmysle ktorých je lehota na vyzdvihnutie zásielky v prípade neúspešného pokusu o jej doručenie stanovená na 18 kalendárnych dní.

Ak k doručovaniu dochádza prostredníctvom Ústredného portálu verejnej správy písomnosť sa považuje za doručenú v kalendárny deň vyplývajúci z § 32 ods. 5 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon 
o e-Governmente) v znení neskorších predpisov.


	8.  Zmena a zrušenie výzvy

	V nevyhnutných prípadoch, kedy nie je možné konať o ŽoZNP na základe pôvodne vyhlásenej výzvy, alebo je zmena potrebná za účelom jej optimalizácie alebo jej zosúladenia s aktualizovanou riadiacou dokumentáciou alebo príslušnými právnymi predpismi, je vyhlasovateľ oprávnený výzvu zmeniť alebo zrušiť.

Pri zmene alebo zrušení výzvy je potrebné zachovať princípy transparentnosti, nediskriminácie 
a rovnakého zaobchádzania.

Zmenu / zrušenie výzvy vyhlasovateľ zverejňuje prostredníctvom informácie o zmene / zrušení výzvy na svojom webovom sídle.
Zmena výzvy / zrušenie výzvy je účinné v súlade s informáciou uvedenou v informácii o zmene / zrušení výzvy, najskôr však dňom zverejnenia na webovom sídle vyhlasovateľa.

Do vykonania zmeny výzvy sa na výzvu vzťahujú podmienky a dokumenty, ktoré ich definujú (vrátane dokumentov, na ktoré výzva odkazuje), platné v čase vyhlásenia výzvy, resp. v súlade s poslednou zverejnenou zmenou výzvy.

ŽoZNP predloženú do dátumu zrušenia výzvy, ktorej posudzovanie vyhlasovateľ neukončil do dátumu zrušenia výzvy, vyhlasovateľ vráti žiadateľovi. Pravidlá pre zmenu/zrušenie výzvy sa rovnako aplikujú na prípad zmien v dokumentoch, na ktoré výzva odkazuje, ak takéto zmeny majú vplyv na možnosť poskytovať príspevok.
Oprava chýb v písaní, v počítaní alebo iných zrejmých nesprávností (napr. vyplývajúce z potreby úpravy technických náležitostí vybraných vzorových formulárov príloh žiadosti alebo iných častí výzvy alebo dokumentov týkajúcich sa výzvy) nepredstavujú zmenu výzvy.


	9.  Zverejňovanie informácií

	Po uzatvorení výzvy, a to najneskôr do 30 pracovných dní, budú na webovom sídle vyhlasovateľa zverejnené zoznamy súvisiace s procesom posudzovania a schvaľovania ŽoZNP doručených do dátumu uzatvorenia výzvy:
· zoznam ŽoZNP, ktoré nesplnili podmienky na zapojenie sa do Národného projektu,
· zoznam ŽoZNP s ktoré splnili podmienky na zapojenia sa do Národného projektu ale nebude s nimi podpísaná Zmluva o spolupráci z dôvodu nedostatku alokácie a poradia umiestnenia ŽoZNP po aplikácii kritérií pre výber projektov,
· zoznam ŽoZNP s ktorými bude podpísaná Zmluva o spolupráci.

	Prílohy výzvy
	Príloha č. 1 Formulár ŽoZNP s prílohami
Príloha č. 2 Zoznam a popis dokumentácie ŽoZNP Príloha č. 3 Kritériá pre výber projektu
Príloha č. 4 Zoznam oprávnených výdavkov
Príloha č. 5 Zoznam merateľných ukazovateľov projektu a iných údajov

